Source: http://www.stta.fi/fi/ajankohtaista/tes-9-n-korvauskeskituntiansion-korotusprosentti-05
Timestamp: 2019-08-24 15:02:58+00:00

Document:
TES 9 §:n korvauskeskituntiansion korotusprosentti 0,5 % ajalla 1.4.2016 – 31.3.2017
Jokaiselle tunti- ja/tai urakkapalkalla ajalla 1.4.2016 - 31.3.2017 työskentelevälle sähköistysalan työntekijälle on yleissitovan Sähköistysalan työehtosopimuksen 9 §:n mukaan muodostettava korvauskeskituntiansio.
Sähköistysalan työehtosopimuksen osapuolet, Sähkötekniset työnantajat STTA ry ja Sähköalojen ammattiliitto ry, ovat sopineet, että lomanmääräytymisvuoden 1.4.2015 – 31.3.2016 vuosilomakeskituntiansion perusteella muodostettavan TES 9 §:n korvauskeskituntiansion korotusprosentti on 0,5 % ajalla 1.4.2016 – 31.3.2017.
TES 9 §:n korvauskeskituntiansion korotusprosentti määräytyy matemaattisesti edellisen lomanmääräytymisvuoden 1.4.2015 – 31.3.2016 palkankorotusten ja tulevan lomanmääräytymisvuoden 1.4.2016 – 31.3.2017 ajalla toteutettavaksi sovittujen palkankorotusten perusteella.
Kyseessä ei ole erillisen työehtosopimusneuvotteluprosessin tuloksena syntyvä korotus.
TES 9 §:n mukaista korvauskeskituntiansiota käytetään muun muassa maksettaessa
arkipyhäkorvauksia, TES 7 § 16.1;
korvauksia työajan lyhennysvapaan ajalta, TES 7 § 17.5;
ylityö-, sunnuntaityö- ja viikkolepokorvauksia, TES 7 § 6.2, 7.2, 7.10 ja 7.11;
sairausajan palkkaa, TES 18 § 3;
TES 10 § 10.3 kohdan mukaista odotusajan palkkaa käynnissä olevalla urakkatyömaalla;
TES 10 §:n mukaista odotusajan palkkaa irtisanomisaikana, jos yrityksen toiminta on lakkautettu, työntekijä on vapautettu työvelvollisuudesta tai kun olosuhteista muutoin käy ilmi, ettei työnantajan tarkoituksena ole tarjota työntekijälle uutta työtä irtisanomisaikana, TES 6 § 7.5;
irtisanomisajan palkkaa vahingonkorvausluonteisesti, TES 6 § 7.4
korvausta TES 19 § 1 - 5 kohdissa tarkoitetun työstä vapautuksen ajalta
TES:n liitteenä olevan yleissopimuksen kohdassa 2.4 tarkoitettua ansionmenetyksen korvausta luottamusmiehelle, työsuojeluvaltuutetulle tai muulle sopimuksen tarkoittamalle henkilöstön edustajalle.

References: § 16
 § 17
 § 6
 § 3
 § 10
 § 7
 § 7
 § 1